text: কাতারে আল মক্কা কাতার প্রবাসী কল্যাণ সমবায় সমিতির কমিটি গঠন - Ajker Comilla
  কাতারে আল মক্কা কাতার প্রবাসী কল্যাণ সমবায় সমিতির কমিটি গঠন
  ইউসুফ পাটোয়ারী লিংকন,কাতার:
  মধ্যপ্রাচ্যের উপসাগরীয় তেল সমৃদ্ধ দেশ কাতারে বসবাসরত প্রবাসীদের নিয়ে গঠিত সংগঠন আল মক্কা প্রবাসী কল্যাণ সমবায় সমিতি লিমিটেডের বর্ধিত সভা বৃহস্পতিবার (২ সেপ্টেম্বর) রাতে রাজধানী দোহায় নাজমা কারি প্যালেস রেস্টুরেন্টে অনুষ্ঠিত হয়েছে।
  সভায় সুজন সূত্রধরকে সভাপতি ও পুলক শীলকে সাধারণ সম্পাদক করে পূর্ণাঙ্গ কমিটি গঠন করা হয়।
  অনুষ্ঠানে প্রধান অতিথি হিসেবে বক্তব্য রাখেন কারী প্যালেস রেস্টুরেন্টে স্বত্বাধিকারী চট্টগ্রাম হাটহাজারির কৃতি সন্তান তরুন উদ্যোক্তা বিশিষ্ট ব্যবসায়ী নাজিম উদ্দিন মানিক।
  কমিটিতে নির্বাচিতরা হলেন, সভাপতি পদে সুজন সূত্রধর,সাধারণ সম্পাদক পদে পুলক শীল, উপদেষ্টা পদে মোঃ মনছুর, রবিউল হোসেন ও মোঃ সায়েম , কোষাধ্যক্ষ পদে মোঃ আব্দুল শুক্কুর ও মোঃ অহিদুল আলম এবং প্রচার সম্পাদক পদে নির্মল শীল ।
  অনুষ্ঠানের শুরুতে আল মক্কা কাতার প্রবাসী সমবায় সমিতির নিষ্ঠাবান সদস্য মোঃ সেলিম এর মৃত্যুতে দোয়া মাহফিল অনুষ্ঠিত হয়েছে। এছাড়া মোঃ সেলিম এর মৃত্যুতে শোক জানিয়ে এক মিনিট নিরবতা পালন করেন সমিতির নেতৃবৃন্দ।